
 Z A P I S N I K
21. sjednice Vijeća Mjesnog odbora Poljanice,

održane 20. veljače 2023.
u objektu mjesne samouprave Poljanice, Dubrava 203,
s početkom u 18,00 sati

NAZOČNI ČLANOVI VIJEĆA:  Vesna Kotarac, Jadranka Milivojević, Ingrid Grgić, Neven Obradović, Ladislav Plantić, Ivan Burić i Doris Vrebac.

Predsjedava: Vesna Kotarac, predsjednica Vijeća.

Zapisnik vodi: Jadranka Milivojević, potpredsjednica Vijeća.

Predsjednica konstatira da je nazočno  7  od ukupno 7  članova Vijeća, što znači da Vijeće može pravovaljano odlučivati te otvara 21. sjednicu Vijeća Mjesnog odbora.

Vijeće jednoglasno prihvaća tekst zapisnika 20. sjednice Vijeća, održane dana 23. siječnja 2023.
Na prijedlog predsjednice, Vijeće jednoglasno prihvaća dopunu i utvrđuje:
D N E V N I   R E D
1. Prijedlog utroška sredstava s pozicije „Ostali nespomenuti rashodi poslovanja“ u 2023. – donošenje zaključka; 

2. Zahtjev za jednokratno korištenje prostora mjesne samouprave - Dubrava 203 – donošenje zaključka;
a) Ante Sesar
b) Tina Maras
c) Sabina Trajbar
3. Prijedlog za postavu prometne signalizacije u ulici Pete Poljanice kod kbr. 10 – donošenje zaključka;
4. Prijedlog za postavu opreme za smirivanje prometa – uspornika u ulici Klin – donošenje zaključka;
5. Prijedlog za orezivanje stabala i čišćenje oluka na objektu mjesne samouprave Dubrava 203 – donošenje zaključka;
6. Prijedlog za obnovu horizontalne signalizacije u ulici III. Poljanice – donošenje zaključka;
7. Prijedlog lokacija za izgradnju nedostajućeg sustava odvodnje na području Mjesnog odbora Poljanice – donošenje zaključka;
8. Pitanja, prijedlozi i obavijesti.
AD 1. Prijedlog utroška sredstava s pozicije „Ostali nespomenuti rashodi poslovanja“ u 2023.
Predsjednica pojašnjava prijedlog utroška sredstava s pozicije „Ostali nespomenuti rashodi poslovanja„ za 2023. godinu.
Nakon provedene rasprave u kojoj sudjeluju svi članovi, Vijeće jednoglasno donosi
ZAKLJUČAK

1.
Vijeće Mjesnog odbora Poljanice na poziciji 291-3299 za 2023. ima 1.220,00 eura.

2.
Vijeće Mjesnog odbora Poljanice predlaže utrošak sredstava iz točke 1. ovog zaključka:

- za higijenski i sanitarni materijal iznos od 900,00 eura


- za uredski materijal iznos od 320,00 eura
AD 2. Zahtjev za jednokratno korištenje prostora mjesne samouprave - Dubrava 203 

Vijeću Mjesnog odbora Poljanice obratili su se pisanim zahtjevom za jednokratno korištenje prostora gospodin Ante Sesar, gospođe Tina Maras i Sabina Trajbar  u terminima kako slijedi;

 a ) Ante Sesar 06. 05. 2023. godine u vremenu od 13,00 – 18,00 sata – proslava sv. Pričesti

b ) Tina Maras, 05.03.2023. u vremenu od 14,00 – 17,00 sati – proslava rođendana

c ) Sabina Trajbar, 18.03.2023. u vremenu od 19,00 do 23,00 sata-proslava rođendana.

Vijeće jednoglasno donosi

ZAKLJUČAK
1. Anti Sesaru iz Zagreba, Poljanički prilaz 4, odobrava se jednokratno korištenje prostora u objektu Mjesnog odbora Poljanice, Dubrava 203, u terminu 06. svibnja 2023. od 13,00 do 18,00 sati.

2. Prostor iz točke 1. ovog Zaključka, koristiti će Ante Sesar, za proslavu Prve pričesti,  uz naknadu od ​​​0,08 eura po 1m2, koju je korisnik dužan platiti na račun Proračuna Grada Zagreba.

ZAKLJUČAK

1. Tini Maras iz Zagreba, Južna ulica 22, odobrava se jednokratno korištenje prostora u objektu Mjesnog odbora Poljanice, Dubrava 203, u terminu 05. ožujka 2023. od 14,00 do 17,00 sati.

2. Prostor iz točke 1. ovog Zaključka, koristiti će Tina Maras, za proslavu rođendana,  uz naknadu od ​​​0,08 eura po 1m2, koju je korisnik dužan platiti na račun Proračuna Grada Zagreba.

ZAKLJUČAK
1. Sabini Trajbar iz Zagreba, Aleja javora 4, odobrava se jednokratno korištenje prostora u objektu Mjesnog odbora Poljanice, Dubrava 203, u terminu 18. ožujka 2023. od 19,00 do 23,00 sata.

2. Prostor iz točke 1. ovog Zaključka, koristiti će Sabina Trajbar, za proslavu rođendana,  uz naknadu od ​​​0,08 eura po 1m2, koju je korisnik dužan platiti na račun Proračuna Grada Zagreba.

AD 3. Prijedlog za postavu prometne signalizacije u ulici Pete Poljanice kod kbr. 10
Predsjednica pojašnjava prijedlog  uz očitovanje Gradskog ureda za obnovu, izgradnju, prostorno uređenje, graditeljstvo, komunalne poslove i promet na osnovu kojeg
Vijeće jednoglasno donosi

ZAKLJUČAK
1. Razmotren je dopis Gradskog ureda za obnovu, izgradnju, prostorno uređenje, graditeljstvo, komunalne poslove i promet vezano uz postavu prometne signalizacije u ulici Pete Poljanice.

2. Sukladno gore navedenom, predlaže se postava prometne signalizacije u ulici Pete Poljanice kod kbr. 10 i to prometne signalizacije B03 „zabrana prometa u oba smjera“, sa dopunskom pločom E05 „osim interventnih vozila“.

3. Ovaj zaključak proslijediti će se Vijeću Gradske četvrti Gornja Dubrava, na daljnje postupanje.

Ad 4. Prijedlog za postavu opreme za smirivanje prometa – uspornika u ulici Klin   

Na prijedlog vijećnice Jadranke Milivojević i građana iskazana je potreba za smirivanje prometa u ulici Klin obzirom da se radi o ulici kojom osim javnog gradskog prometa (autobusa) prometuje velik broj osobnih vozila u smjeru naselja Trnovčica, u promet se na  ulicu uključuju vozila JVP, roditelji dovoze/odvoze  djecu u DV Medo Brundo, te se iz pokrajnjih ulica uključuju u promet vozila, a u desnom traku kolnika (istočna strana) iscrtana je staza za bicikliste. Sukladno navedenom zbog velikog broja sudionika u prometu i sigurnosti za svih sudionika
Vijeće jednoglasno donosi

ZAKLJUČAK


1. Predlaže se postavljanje opreme za smirivanje prometa u ulici Klin na dionici između ulice Dubrava i križanja sa Koledinečkom ulicom – smjer jug – sjever.

2. Sukladno gore navedenom, predlaže se provođenje terenskog uviđaja, radi pronalaska optimalnog rješenje za smirivanje prometa u predmetnoj ulici, a radi sigurnosti svih sudionika u prometu.
3. Ovaj zaključak će se proslijediti Gradskom ureda za obnovu, izgradnju, prostorno uređenje, graditeljstvo, komunalne poslove i promet.
Ad. 5. Prijedlog za orezivanje stabala i čišćenje oluka na objektu mjesne samouprave Dubrava 203 

Sukladno programu redovnog održavanja, a zbog poteškoća vezanih za sakupljanje lišća i granja u olucima, te otežane odvodnje oborinskih voda sa samog objekta MS Poljanice, Dubrava 203,Vijeće jednoglasno donosi 
ZAKLJUČAK

Predlaže se žurno orezivanje stabla na lokaciji Dubrava 203, u dvorištu objekta mjesne samouprave, kao i čišćenje svih oluka na samom objektu mjesne samouprave, a radi lakšeg protoka oborinskih voda.
Ad. 6. Prijedlog za obnovu horizontalne signalizacije u ulici III. Poljanice
Nakon izvida na terenu i dojave građana i roditelja djece koja idu u OŠ A.B.Šimića, uzevši u obzir da navedenim trasama djeca idu u školu,

Vijeće jednoglasno donosi 
ZAKLJUČAK

Predlaže se žurna obnova horizontalne signalizacije na kolniku  na sljedećim lokacijama:

1.) Ulica Treće Poljanice smjer od Božjakovinske ulice do ulice Prve Poljanice – oznake ŠKOLA (H6-5  i H 65- 1)

2.) Na mjestu postojećeg pješačkog prijelaza na križanju ulica Treće Poljanice i Božjakovinska ulica – iscrtavanje crvene plohe radi nužnog usporavanja brzine kretanja vozila 
3.) Gore navedeno predlaže se radi sigurnosti svih sudionika u prometu te blizine škole.

(foto dokumentacija u prilogu zapisnika )

Ad. 7 Prijedlog lokacija za izgradnju nedostajućeg sustava odvodnje na području Mjesnog odbora Poljanice
Vijeće Mjesnog odbora Poljanice razmotrilo je potrebu izgradnje javnog kanala odvodnje u Novoselskoj cesti od kućnog broja 10 - 22 za koji postoji pravomoćna građevinska dozvola (potvrda o pravomoćnosti rješenja s danom 25.03.2021. godine ) te sukladno navedenom 

Vijeće jednoglasno donosi

ZAKLJUČAK

Predlaže se izgradnje javnog kanala odvodnje u Novoselskoj cesti od kbr. 10 do kbr. 22, a sukladno pravomoćnoj građevinskoj dozvoli.

Ad. 8. Pitanja, prijedlozi i obavijesti

Predsjednica je upoznala članove Vijeća s informacijama vezanim za planove aktivnosti u 2023. g .sa posljednje koordinacije s predsjednikom GČ Dubrava.
Dovršeno u 19,15 sati
KLASA:024-08/23-003/363

URBROJ: 251-13-11-5/009-23-2
U Zagrebu, 20. veljače 2023.
Zapisnik sastavila: 




                     Predsjednica
Jadranka Milivojević

                                     Vijeća Mjesnog odbora Poljanice 








                   

      Vesna Kotarac
            

